BSC-LT/ACAData huggingface dataset:
[ca] Els diccionaris són més que una eina consultiva; són el reflex de la societat i de la cultura que hi ha darrere d'una llengua i dels seus parlants. Diverses recerques confirmen que el tractament del sexisme en el discurs lexicogràfic segueix estant marcat pel patriarcat. Aquest estudi s'emmarca dins de l'àmbit de la sociolingüística i parteix de la hipòtesi inicial que l'última edició dels diccionaris de referència del català (DIEC2 del 2017) i del castellà (oficialment DLE des de la 23ª edició de 2014) contenen una gran càrrega ideològica que contribueix al patriarcat i masclisme que impregnen la societat actual. Així doncs, s'analitzen diferents aspectes de la macroestructura i la microestructura (Van Dijk, 1977) d'aquests diccionaris i les definicions, accepcions i exemples dels lemes seleccionats pertanyents als camps semàntics següents: activitats professionals, paraules malsonants i vocabulari sexual. Així mateix, els principals objectius d'aquest treball se centren en la detecció de diferències significatives quant al tractament del sexisme en els recursos que s'analitzen i a determinar la ideologia dominant que es desprèn respecte al concepte d'identitat femenina. Finalment, la novetat d'aquest treball resideix en el fet que les conclusions es basen en la comparació de les dades de les últimes edicions d'aquests recursos lexicogràfics a partir de l'anàlisi dels camps semàntics esmentats.

[en] Dictionaries are more than an advisory tool, they are the reflection of the society and the culture of a language and its speakers. Various studies confirm that the treatment of sexism in lexicographical discourse continues to be marked by patriarchy. This study falls within the scope of sociolinguistics and the initial hypothesis that the latest edition of the reference dictionaries of Catalan (DIEC2, 2017) and Spanish (DLE, 23rd edition of 2014) contain a great ideological load that contributes to the patriarchy and machismo that impregnate the current society. Thus, we analyze different aspects of the macrostructure and microstructure (Van Dijk, 1977) of these dictionaries and the definitions, meanings, and examples of the selected lemmas belonging to the following semantic fields: professional activities, bad words and sexual vocabulary. Thus, the main objectives of this work are focused on the detection of significant differences in the treatment of sexism in the resources analyzed and in determining the dominant ideology that derives from the concept of female identity. Finally, the novelty of this work lies in the fact that the conclusions are based on the comparison of the data of the last editions of these lexicographic resources from the analysis of the mentioned semantic fields.
[ca] El sistema educatiu s'ha d'adaptar als avenços pedagògics i tecnològics actuals, educar de manera eficaç i efectiva i aconseguir que els alumnes siguin els protagonistes del seu aprenentatge. La motivació és un aspecte clau per millorar el rendiment escolar i cal trobar fórmules per potenciar- la. Per aquest motiu, aquest treball de fi de grau explora l'aplicació pedagògica de la ludificació en l'ensenyament de la llengua a l'ESO. Aquesta metodologia té com a objectiu utilitzar el joc amb una finalitat educativa i fer que l'alumne participi activament a classe. Per assajar l'eficàcia d'aquesta metodologia, s'ha dividit un grup de quart d'ESO i la meitat de la classe ha après la substitució pronominal de complement directe i de complement indirecte mitjançant la metodologia tradicional i l'altra part del grup a partir d'una classe ludificada. A partir de dades quantitatives, per mitjà d'un examen escrit, i qualitatives, a través d'enquestes als alumnes i l'experiència viscuda, es demostra que la ludificació és una eina adequada per al procés d'ensenyament-aprenentatge. Les metodologies actives milloren i complementen el mètode actual que coneixem com a magistral.

[en] The education system has to adapt to present-day pedagogical and technological progress, educate efficiently and effectively and ensure that students are the protagonists of their learning. Motivation is a key aspect to improve school performance and it is necessary to find ways to strengthen it. For this reason, this thesis explores the pedagogical application of gamification in language teaching at Compulsory Secondary Education (ESO). This methodology aims to use games for educational purposes and to make students participate actively in class. In order to test the effectiveness of this methodology, a group of fourth-year ESO students was divided, and half of the class learned the pronominal substitution of direct and indirect object through the traditional methodology and the other half of the group through a gamified class. By means of quantitative data, through a written test, and qualitative data, from student surveys and the lived experience, it is proved that gamification is a suitable tool for the teaching-learning process. Active methodologies improve and reinforce the current method that we know as magisterial.
[ca] Hem desenvolupat "TCRanker", una eina computacional que pren com a entrada dades de seqüenciació d'ARN d'una sola cèl·lula (scRNA-seq) combinades amb dades de seqüenciació de TCR d'una sola cèl·lula (scTCR-seq) i classifica els TCR en una mostra de tumor segons la seva probabilitat de reconèixer els antígens tumorals. Per classificar els TCR, TCRanker avalua l'expansió clonal de les cèl·lules T i les característiques transcripcionals de les cèl·lules T associades a la reactivitat del tumor en cada clonotip de cèl·lules T. Vam avaluar el seu rendiment predictiu mitjançant dades disponibles públicament, demostrant la utilitat del nostre enfocament.

[en] We developed "TCRanker", a computational tool that takes as input single-cell RNA-sequencing (scRNA-seq) data paired with single-cell TCR-sequencing (scTCR-seq) data and ranks TCRs in a tumor sample according to their likelihood to recognize tumor antigens. To rank TCRs, TCRanker evaluates T cell clonal expansionand T cell transcriptional features associated with tumor reactivity in each T cell clonotype. We compared TCRanker with other tools, and evaluated its predictive performance using publicly available data, demonstrating the utility of our approach.
[ca] En les produccions audiovisuals s'han emulat els sociolectes d'alguns grups socials per a la caracterització de certs personatges, però ha estat recentment quan hi ha hagut un interès per representar el sociolecte de la classe alta britànica. Atès que no s'hi troba gaire literatura al respecte, el present treball pretén aprofundir en aquest camp, ja que sovint s'ha relacionat amb l'anglès estàndard i a més, es tracta d'un grup social que tendeix a l'aïllament. Així doncs, aquest treball analitza la presència de l'anglès de classe alta (anglès U-RP) en la sèrie The Crown i la translació d'aquesta varietat diastràtica en el doblatge a l'espanyol. A partir de la visualització d'algunes escenes de la sèrie, s'han identificat els trets més importants en la parla del personatge de la reina Elisabet II, tant a la versió original com a la versió doblada a l'espanyol. Els resultats extrets dels diàlegs seleccionats revelen que la tendència és la neutralització cap a l'estandardització en la llengua meta. Així mateix, s'observa que a la versió doblada no hi ha la pressió de reproduir el sociolecte de la reina. Tot i això, s'han introduït compensacions lèxiques i prosòdiques per elevar el discurs i acostar l'espectador a les expectatives de l'audiència de la versió original. Finalment, aquest treball pot obrir una via d'estudi pel que fa a la varietat social de la classe alta i com es trasllada a la ficció.

[en] In audiovisual productions, the sociolect of certain social groups has been emulated in the characterisation of some characters, but it is only recently that there has been an interest in representing the sociolect of the British upper class. Given that there is little literature on the subject, this paper aims to delve deeper into this field, since it has often been related to standard English and, moreover, it is a social group that tends to isolate itself. Thus, this paper analyses the presence of upper-class English (U-RP English) in the series The Crown and the translation of this diastratic variety in the Spanish dubbing. From the visualisation of some scenes of the series, the most notable features in Queen Elizabeth II's speech have been identified, in both the original English version and the Spanish dubbed version. The results extracted from the selected dialogues indicate that the tendency is neutralisation towards standardisation in the target language. Furthermore, it is observed that in the dubbed version there is no pressure to depict the sociolect of the queen. However, lexical and prosodic compensations have been introduced to elevate the speech in order to bring the viewer closer to the audience's expectations of the original version. Ultimately, this paper may open up a new avenue of research regarding the portrayal of the upper-class social variety in fiction.
[ca] En metazous, l'agregació de poques cèl·lules mare embrionàries (CME) in vitro recapitula l'establiment d'un pla corporal bàsic, en particular l'eix anteroposterior (AP). A diferència dels embrions reals els quals requereixen de senyals externes, els agregats de CME són capaços d'adquirir patrons d'expressió gènica fins i tot en l'absència de morfògens externs. Proposem que aquest fenomen és fruit d'una capacitat inherent de les CME la qual reflecteix un mode de desenvolupament conservat. Per a estudiar la generació de l'eix AP in vitro, hem escollit gastruloids derivats de CME de ratolí. Mostrem que trajectòries de diferenciació cel·lular alternatives in vivo i in vitro convergeixen a destins cel·lulars similars. Addicionalment, explorem la variabilitat i robustesa dels modes de desenvolupament dels gastruloids modificant el grau de pluripotencia de la població inicial de CME, estudiant comparativament la dinàmica de polarització. Finalment, els nostres resultats poden servir per a entendre modes inherents de generació de patrons.

[en] Across metazoans, minimal in vitro systems from embryonic stem cells (ESCs) recapitulate the establishment of a body plan, particularly the anteroposterior (AP) axis. In contrast to actual embryos that generally require extraembryonic or maternally deposited signals, ESC aggregates undergo initial patterning in the absence of localized, external cues. We propose that such observations may reflect a basal capacity of ESCs that we summarize as a conserved developmental mode. To dissect the framework of AP axis establishment in a minimal system, we leverage gastruloids from mouse ESCs. We hence discover that alternate germ layer differentiation trajectories between in vivo and in vitro may converge onto similar cell fates. Furthermore, we delineate the robustness of this developmental mode of gastruloids by modifying the state of the initial ESC population and comparatively assessing AP polarization dynamics. Altogether, our findings may serve to inform inherent modes of patterning that underlie embryonic development.
[ca] L'envelliment és un fenotip molt complex i àmpliament estudiat, però encara està ple d'incògnites. La major part dels estudis se centren en una única espècie, o en realitzar estudis d'associació del genoma complet en cohorts humanes, però això només ofereix un cop d'ull a la genètica que ha contribuït a establir la longevitat d'una determinada espècie, ja que algunes variants hi estan fixades, o apareixen en molt baixa freqüència, impedint la seva detecció amb aquests mètodes. En canvi, nosaltres vam estudiar l'envelliment des de la perspectiva de l'evolució; primer, mitjançant la genòmica comparativa, aprofitant la seva diversitat fenotípica en mamífers per comprendre millor quins gens i rutes hi han contribuït; i segon, estudiant la pleiotropia entre malalties d'aparició precoç o tardana i, com a estudi detallat, entre la longevitat i dues malalties d'aparició precoç amb prevalença relativament alta, esquizofrènia i trastorn bipolar, per a descobrir nous loci que afecten la longevitat humana i per a avaluar les teories evolutives de l'envelliment.

[en] Ageing is a very complex phenotype that has been widely studied, but is still largely unknown. Most of the studies focus on a single species, or on performing genome wide association studies in human cohorts, but this only provides a glimpse into the genetics that shaped the lifespan of a species, since some variants are fixed or segregate at very low frequency in a given species, and thus cannot be detected by these methods. Instead, we studied ageing from an evolutionary perspective; first, by using comparative genomics, taking advantage of its phenotypic diversity in mammals to gain insight into which genes and pathways have contributed to its diversity; and second, by studying the shared genetic architecture -pleiotropy- between early and late onset diseases and, as a detailed case study, between longevity and two early onset diseases with a relatively high prevalence, schizophrenia and bipolar disorder, to discover new loci influencing human longevity and to test evolutionary theories of ageing.
[ca] Tot i tenir una regulació lingüística, la llengua de signes catalana i la seva interpretació és un tema molt desconegut entre la societat. Aquesta falta de coneixement pot no garantir la comunicació de les persones sordes signants en centres sanitaris públics. Així doncs, en aquest treball es consulten les lleis que regulen aquesta llengua i la seva interpretació en l'àmbit sanitari, i les propostes electorals de partits polítics amb relació a aquesta, per veure si s'apliquen a la vida real. Duent a terme aquesta tasca s'omple un buit de recerca a banda que es determina si les lleis estan sent efectives. Per a fer-ho, s'analitzen les lleis que regulen la llengua i els programes de partits polítics que la mencionen. També es realitzen enquestes a la Generalitat, sanitaris, intèrprets de llengua de signes i persones sordes, per així triangular les dades obtingudes des de cada perspectiva. Els resultats mostren que, tot i haver-hi una regulació, oferir un servei que la compleix i partits polítics que li donen suport, la majoria dels sanitaris no coneix la funció dels intèrprets ni les necessitats de les persones sordes. Una formació per als professionals de la salut sobre què és la comunitat sorda, la llengua de signes catalana i els intèrprets milloraria el servei.

[en] Despite having linguistic regulation, Catalan Sign Language and its interpretation is a very unknown topic among society. This lack of knowledge may not guarantee the deaf signers' communication in public health centers. Thus, in this work, the laws that regulate this language and its interpretation in the healthcare field, and the electoral proposals of political parties related to it, are consulted to see if they are applied in real life. By carrying out this task, a research gap is filled and it is determined whether the laws are being effective or not. In order to do this, the laws regulating the language and the political parties' programs that mention it are analyzed. Surveys are also conducted with the Generalitat, healthcare professionals, sign language interpreters, and deaf people, to triangulate the data obtained from each perspective. The results show that, despite having regulation, offering a service that complies with it, and political parties that support it, the majority of healthcare professionals do not know the role of interpreters or the needs of deaf people. Teaching health professionals about what the deaf community, Catalan Sign Language, and interpreters are would improve the service.
[ca] L'objectiu d'aquest treball és crear un diccionari de termes sobre la pandèmia de la COVID-19 per a nenes i nens. Per la realització del diccionari, s'han tingut molt en compte els seus usuaris: els infants de 6 a 11 anys, aproximadament. Les definicions s'han adaptat a aquest públic, de manera que són molt explicatives gràcies als exemples d'ús i la informació de caràcter enciclopèdic. A més a més, també s'ha elaborat una introducció al dicconari per ajudar els infants a comprendre bé què hi trobaran. Al final hem incorporat unes activitats per fer més amè l'aprenentatge amb el diccionari. Cal afegir que la selecció de termes s'ha fet a partir d'una extracció de termes de textos dirigits a un públic infantil i se n'ha fet una base de dades. Finalment, cal assenyalar que l'objectiu del diccionari no només és que aprenguin, sinó que amb la comprensió de tota la informació estiguin més tranquils respecte a aquesta situació que estem vivint. És important un treball com aquest perquè en català encara no tenim cap diccionari per a infants arran de la pandèmia de la COVID-19.

[en] The aim of this work is to create a dictionary of terms on the COVID-19 pandemic for children. For the creation of the dictionary, we have taken into account its users: children from 6 to 11 years old, approximately. The definitions have been adapted to this audience, so that they are very explanatory thanks to the examples of use and the encyclopaedic information. In addition, an introduction has also been included in the dictionary to help children understand what they will find in it. At the end we have included some activities to make learning with the dictionary more enjoyable. It should be added that the selection of terms has been made on the basis of an extraction of terms from texts addressed to children and a database has been created. Finally, it should be pointed out that the aim of the dictionary is not only that they learn, but also that with the understanding of all the information included, they will be calmer about the current situation we are living in. A work like this is important because in Catalan we still have no dictionary for children as a result of the COVID-19 pandemic.
[ca] En la present tesi doctoral es va establir i calcular els factors genètics de risc per a la forma tardana de la malaltia d'Alzheimer (MA). Foren analitzats un total de 15 variants gèniques (polimorfismes) ubicats en alguns dels gens candidats que codifiquen per a proteïnes involucrades en la fisiopatologia de la MA. Les freqüències gèniques i genotípiques de tots els polimorfismes, així com les freqüències haplotípiques d'aquelles variants que estaven en desequilibri de lligament, foren comparades entre una població de 136 individus amb diagnòstic clínic de MA i una població de 91 individus sense deteriorament cognitiu (tots amb edats superiors als 65 anys i sense cap relació de parentesc). Es va trobar una associació estadísticament significativa entre l'al·lel e4 del gen APOE i la MA (OR ajustada per sexe i edat de 7.8), així com una altre associació positiva entre el polimofisme *159C/T del gen Neprilysin i la MA (OR del subgrup menor de 75 anys i homozigots CC = 2.87). Finalment, es va trobar una sobre representació significativa del genotip GG, situat en l'exó 5 del gen BACE1, en els pacients d'Alzheimer (OR = 2.14 ). També es va obtenir una associació significativa entre el polimorfisme analitzat en el gen HSP70-2 i la presència de simptomatologia no cognitiva en els pacients que havien estat avaluats amb test neuropsiquiàtric (NPI). Tots aquests estudis confirmen la base genètica de la forma tardana de la MA i demostren la importància de l'epidemiologia genètica i dels estudis de tipus cas-control en aquelles malalties complexes com la MA.

[en] In the present thesis, genetic risk factors for late onset Alzheimer's disease (AD) have been evaluated. A total of 15 polymorphisms located in several candidate genes involved in AD pathophysiology were analysed in a sample set comprising 136 AD patients and 91 non-demented elderly control individuals. A statistically significant association was found between the e4 allele of the APOE gene and AD (age- and sex-adjusted OR = 7.8). An association was also found between the *159C/T polymorphism located at the Nerprilysin gene (the OR for those individuals younger than 75 years old and homozygous for the C allele was 2.87). Finally, an over representation of the GG genotype of the BACE1 exon 5 was found in AD patients compared to controls (OR = 2.14). An elevated propensity to develop non-cognitive alterations in AD patients was found to be associated with the A2 allele of the HSP70-2 gene. All of these results confirm the genetic susceptibility to AD and clearly demonstrate the usefulness of genetic epidemiology tools as well as the case-control approaches in identifying genes related to complex disorders such as AD.
[ca] La invenció de l'avió ha canviat completament la percepció que els humans tenim sobre la distància. Sens dubte, el sorgiment de les aerolínies de baix cost ha provocat un impacte brutal sobre tota la indústria. Aquest estudi tracta d'identificar , més concretament, quines són les estratègies de preu que segueixen aquestes aerolínies que han impactat, amb els seus preus tan baixos, la indústria. A més a més, s'ha dut a terme un cas pràctic en el qual s'han recol·lectat diferents dades sobre l'evolució dels preus d'uns vals concrets per determinar quin és el comportament que segueixen.

[en] The invention of the airplane has completely altered the concept that humans have about the distance.There is no doubt that the emergence of Low-Cost airlines has brutally impacted the whole industry. This research aims to identify, more concretely, which are the pricing strategies that these airlines follow. Moreover, a research in which data from different flights' prices have been gathered, has been conducted in order to determine which is their behaviour.
[ca] La diversificació del transcriptoma impulsa la diversitat del proteoma entre espècies, amb l'splicing alternatiu creant isoformes proteiques específiques per tipus cel·lular per al manteniment de l'homeòstasi de l'organisme. Les insercions d'elements transposables (TE) generen quimeres gen-TE, però identificar aquests transcrits és un repte a causa de la limitada escalabilitat de les pipelines existents. Aquest treball presenta TEmerics, una pipeline Snakemake per detectar i analitzar transcrits quimèrics gen-TE. La seva avaluació comparativa amb ChimeraTE, una eina similar, va ser provada per a rendiment i precisió. L'anàlisi de dades de RNA-seq de sis soques de Drosophila melanogaster en condicions d'estrès i control va revelar que més del 10% de les quimeres gen-TE apareixen només sota estrès. També es van identificar millores futures per a TEmerics.

[en] Transcriptome diversification drives proteome diversity across species, with alternative splicing creating cell-type-specific protein isoforms for organism homeostasis. Transposable element (TE) insertions generate gene-TE chimeras, but identifying these transcripts is challenging due to limited scalability in existing pipelines. This work introduces TEmerics, a Snakemake pipeline for detecting and analyzing chimeric gene-TE transcripts. Benchmarking against ChimeraTE, a similar tool, was tested for performance and accuracy. Analysis of RNA-seq data from six Drosophila melanogaster strains under stress and control conditions revealed that over 10% of gene-TE chimeras appear only under stress. Future improvements for TEmerics were also identified.